Diari Oficial de la Generalitat Valenciana


Sumari del DOGV 5032, del 21-06-2005 (2005/7142)

ORDRE de 13 de juny de 2005, de la Conselleria d'Agricultura, Pesca i Alimentació, per la qual s'aproven les obres de modernització dels sistemes de reg i de racionalització de l'ús dels recursos hídrics, propostes per determinades comunitats de regants i altres entitats de reg.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5032

Data del DOGV
:   21-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/7142


Data del document
:   13-06-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

 Descriptors 

:   * modernització de l'explotació agrària
    * irrigació
    * productivitat agrícola
    * ordenació hidroagrícola
    * agricultor
    * legislació

ORDRE de 13 de juny de 2005, de la Conselleria d'Agricultura, Pesca i Alimentació, per la qual s'aproven les obres de modernització dels sistemes de reg i de racionalització de l'ús dels recursos hídrics, propostes per determinades comunitats de regants i altres entitats de reg. [2005/X7142]
  
En el Decret 47/1987, de 13 d'abril, dictat en desenvolupament de la Llei 7/1986, de 22 de desembre, sobre utilització d'aigua de reg, així com en la Llei 8/2002, de 5 de desembre, d'Ordenació i Modernització de les Estructures Agràries de la Comunitat Valenciana, es contemplen les ajudes que l'administració autonòmica prestarà a les comunitats de regants i altres entitats de reg per al foment i ordenació de l'adequada utilització de l'aigua de reg.
  
Esta utilització es desplegarà a través d'un conjunt d'obres a executar que permetran estalviar uns recursos hídrics tan necessaris en moments com els actuals, presidits per una sequera que amenaça de reduir de manera considerable el potencial productiu de les nostres explotacions agràries.
  
En compliment del que disposen les esmentades normes, l'Ordre de 27 de desembre de 2004, de la Conselleria d'Agricultura, Pesca i Alimentació, va convocar a les comunitats de regants i altres entitats de reg perquè presentaren les sol·licituds d'ajuda i va fixar el mes de gener de 2005 com a termini de sol·licitud.
  
Finalitzat el termini, examinades les sol·licituds presentades i vista la proposta efectuada a través de la Direcció General de Modernització d'Infraestructures Agràries,
  
ORDENE
  
Primer
  
Es disposa la tramitació de les sol·licituds relacionades en l'annex d'esta ordre, les subvencions de la qual se satisfaran d'acord amb els imports màxims establits per Ordre, d'esta Conselleria d'Agricultura, Pesca i Alimentació, de 13 de maig de 2005.
  
Segon
  
Es declara la no-necessitat de la redacció del Pla d'Utilització d'Aigua de Reg, relatiu a les obres que s'esmenten, per a cada entitat en l'annex de la present ordre.
  
Tercer
  
Als efectes del que disposa l'apartat 3 de l'article 40 de la Llei 8/2002, de 5 de desembre, d'Ordenació i Modernització de les Estructures Agràries de la Comunitat Valenciana, es classifiquen les obres que s'han de realitzar com d'interés general de la Comunitat Valenciana.
  
Quart
  
D'acord amb l'article 6 de l'ordre de convocatòria de les ajudes, correspon a les comunitats de regants o entitats de reg la contractació per compte propi de les obres, en règim de publicitat i concurrència, d'acord amb el que establix la Llei General de Subvencions, s'han de remetre a la Direcció General de Modernització d'Infraestructures Agràries còpia completa de l'expedient, ofertes sol·licitades (mínim 3 ofertes), memòria justificativa de l'oferta seleccionada (quan no siga l'econòmicament més avantatjosa) i contracte d'adjudicació en què es reflectirà la baixa oferida pel contractista.
  
El contracte haurà de ser presentat en un termini màxim de tres mesos, comptats des de la data de notificació de la resolució aprovatòria de la subvenció.
  
Així mateix, es remetrà el nomenament de director obra.
  
Quint
  
La descripció de les obres objecte d'auxili s'arreplegarà en un projecte tècnic, el contingut del qual s'haurà d'ajustar al que disposa l'article 124 del Text Refós de la Llei de Contractes de les Administracions Públiques (Reial Decret Legislatiu 2/2000 de 16 de juny).
  
Els projectes s'aportaran per les entitats de reg en suport digital (PDF) i suport paper i inclouran, també, els documents següents:
  
Descripció i justificació de l'obra a realitzar indicant-ne les dimensions, superfície i nombre d'agricultors afectats pel projecte.
  
Plans amb la superfície de l'entitat, de situació de l'obra, de planta i seccions així com dels detalls constructius necessaris per a la definició de l'obra. La cartografia de l'àmbit territorial de l'entitat i la zona d'actuació ha de tindre les següents característiques:
  
Sistema de referència ED50, solució per a Espanya i Portugal.
  
Elipsoide Hayford de 1924.
  
Sistema de projecció UTM zones 30N i 31N.
  
I serà desitjable que la cartografia s'arreplegue en format, preferentment SHP.
  
Mesures i pressupostos parcials de cada una de les unitats d'obres i preu descompost d'estos.
  
Estudi agronòmic, firmat pel tècnic competent en agronomia, en el qual es justifiquen les necessitats d'aigua per a reg dels distints cultius i terres que permeten justificar les dimensions hidràuliques i qualsevol altre càlcul contingut en el projecte.
  
Estudi de seguretat i salut o estudi bàsic de seguretat i salut, segons el que disposa el Reial Decret 1627/1997 de 24 d'octubre.
  
Si les actuacions es troben entre les sotmeses a tramitació davant de l'òrgan mediambiental, es presentarà junt amb la documentació tècnica, l'estudi d'impacte ambiental definit en el Decret 62/1990 de 15 d'octubre, de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental. L'expedient no es tramitarà fins que es produïsca una declaració favorable o autorització de l'òrgan mediambiental.
  
Si la zona d'actuació afecta alguna de les incloses en el Catàleg de Zones Humides de la Comunitat Valenciana o en el Domini Públic Hidràulic, s'haurà de presentar l'autorització de la Conselleria de Medi Ambient o de l'Organisme de Conca, respectivament.
  
Els projectes estaran firmats pel tècnic competent i visats pel col·legi professional de l'autor o coordinador-director d'este. En el cas dels enginyers tècnics agrícoles hauran d'especificar l'especialitat.
  
Sext
  
Els projectes seran objecte de supervisió segons allò que s'ha indicat en l'article 46 del Text Refós de la Llei d'Hisenda Pública de la Generalitat Valenciana, com a tràmit previ a la seua aprovació per la Direcció General de Modernització d'Infraestructures Agràries.
  
Sèptim
  
Les subvencions que es concedixen a les distintes entitats seran aprovades pel conseller d'Agricultura, Pesca i Alimentació i ratificades, si és el cas, pel Consell de la Generalitat Valenciana.
  
Octau
  
Les ajudes econòmiques concedides a les distintes entitats es fixaran inicialment per aplicació, als pressupostos màxims auxiliables, del coeficient esmentat en l'article 40 de la Llei 8/2002, de 5 de desembre.
  
L'import definitiu, a abonar al beneficiari, es determinarà aplicant el percentatge a la inversió efectivament realitzada, justificada mitjançant l'aportació de certificats d'obra amb les factures i els justificants de pagament d'estes, i el certificat del facultatiu de l'administració designat a este efecte.
  
En cap cas, l'ajuda calculada de la manera descrita podrà superar l'import de la subvenció aprovada inicialment.
  
Els certificats d'obra a què es referix el present article, s'emetran, almenys amb una periodicitat trimestral.
  
Nové
  
Les entitats relacionades en l'annex d'esta ordre estan obligades a comunicar a la Direcció General de Modernització d'Infraestructures Agràries si tenen sol·licitada, concedida o rebuda algun tipus de subvenció per a l'execució de les obres a càrrec de pressupostos de qualsevol organisme públic.
  
Deu
  
Les entitats beneficiàries hauran de senyalitzar les obres mitjançant cartells on s'acredite l'existència i origen dels auxilis econòmics públics per a les actuacions en execució.
  
Onze
  
La Direcció General de Modernització d'Infraestructures Agràries d'esta Conselleria dictarà les normes pertinents per a la millor aplicació de tot el que es disposa en la present ordre.
  
Dotze
  
Contra este acte administratiu es podrà interposar, potestativament, en el termini d'un mes des de la publicació, recurs de reposició davant el conseller d'Agricultura, Pesca i Alimentació, o bé directament, en el termini de dos mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana.
  
València, 13 de juny de 2005
  
El conseller d'Agricultura, Pesca i Alimentació,
  
JUAN GABRIEL COTINO FERRER
  
ANNEX
  
- Comunidad de Regantes de Albatera, Albatera (Alacant). Reg localitzat.
  
- SAT número 3.569 Virgen del Rosario, Albatera (Alacant). Diverses millores para el reg.
  
- Juzgado Privativo de Aguas del Azud de Alfeitami, Almoradí (Alacant). Condicionament de llits.
  
- Comunitat de regants Virgen de las Nieves, Aspe (Alacant). Reg localitzat.
  
- Comunitat de regants Canal Bajo del Algar, Benidorm (Alacant). Reg localitzat.
  
- Juzgado Privativo de Aguas de Benijófar, Benijófar (Alacant). Condicionament de llits.
  
- Comunitat de regants Santo Domingo de Bigastro, Bigastro (Alacant). Diverses millores para el reg.
  
- Juzgado Privativo de Aguas de Callosa del Segura, Callosa del Segura (Alacant). Condicionament de llits.
  
- Comunitat de regants l'Almarra, Castalla (Alacant). Diverses millores.
  
- Sindicato Local de Riegos de Cox, Cox (Alacant). Millora de las conduccions i prolongació de les existents.
  
- Comunitat de regants San Cayetano, Crevillent (Alacant). Embassament regulador.
  
- Comunidad de Regantes y Usuarios de Pinós, el Pinós (Alacant). Reg localitzat.
  
- Comunitat de regants Agricultors Aigües i Recs, el Verger (Alacant). Reg localitzat.
  
- Societat civil CR de los Pozos de Miraflor I i II, els Poblets (Alacant). Reg localitzat.
  
- Sindicato Local de Riegos en Granja de Rocamora, Granja de Rocamora (Alacant). Condicionament de llits.
  
- SAT número 3.539, Riegos Hondón, Hondón de las Nieves (Alacant). Reg localitzat.
  
- Comunitat general de regants La Nucia, la Nucia (Alacant). Reg localitzat.
  
- Comunitat de regants La Romana, la Romana (Alacant). Reg localitzat.
  
- Comunitat de regants Montahud, Novelda (Alacant). Condicionament de xarxes i reg localitzat.
  
- Comunidad de Regantes de Novelda, Novelda (Alacant). Reg localitat.
  
- Juzgado Privativo de Aguas de Orihuela, Orihuela (Alacant). Condicionament de llits.
  
- Comunitat de regants Riego Mayor de la Huerta de Orxeta, Orxeta (Alacant). Condicionament de llits.
  
- Comunidad de Regantes y Usuarios de la Vall del Pop, Parcent (Alacant). Construcció de canonada.
  
- Comunidad de Regantes de Pedreguer, Pedreguer (Alacant). Reg localitzat.
  
- Comunitat de regants Xauxet i Teulaí, Relleu (Alacant). Millora de séquia.
  
- Comunitat de regants Foies del Riu, Relleu (Alacant). Millora de séquies.
  
- Comunitat de regants San Isidro i El Realengo, San Isidro (Alacant). Embassament regulador, conduccions, impulsió i reg localitzat.
  
- Comunitat de regants l'Alcàntara, Sella (Alacant). Bassa.
  
- Comunidad de Usuarios de La Vall de la Gallinera, Vall de Gallinera (Alacant). Reg localitzat.
  
- Comunidad General de Usuarios Alto Vinalopó, Villena (Alacant). Condicionament de la línia elèctrica.
  
- Comunitat de regants El Pinar Alto, Villena (Alacant). Estació de bombament.
  
- Comunitat de regants Palaba i Estopet, Alcalà de Xivert, (Castelló). Centre de transformació.
  
- Comunidad de Regantes de Almedíjar, Almedíjar (Castelló). Reg localitzat.
  
- Comunitat de regants Virgen de Gracia, Altura (Castelló). Reg localitzat.
  
- Riegos de Artana Cooperativa V., Artana (Castelló). Reg localitzat.
  
- Comunitat de regants Pozo Santa Cristina, Artana (Castelló). Reg localitzat.
  
- Comunidad de Regantes de Azuébar, Azuébar (Castelló). Reg localitzat.
  
- Comunitat de regants Pantano M. Cristina, Castelló de la Plana. (Castelló). Construcció de bassa.
  
- Comunitat de regants Pou de les Clotxes, la Llosa, (Castelló). Reg localitzat.
  
- Comunidad de Regantes de Matet, Matet (Castelló). Millora de séquies.
  
- Societat de regs Las Almas, Nules (Castelló). Reg localitzat.
  
- Comunitat de regants Cota 220, Onda (Castelló). Reg localitzat.
  
- Comunitat de regants San Rafael del Río, San Rafael del Río (Castelló). Reg localitzat.
  
- Comunitat de regants Sot de Ferrer, Sot de Ferrer (Castelló). Reg localitzat.
  
- Cooperativa agrícola San Isidro de Torreblanca Cooperativa V., Torreblanca (Castelló). Reg localitzat.
  
- Comunitat de regants San Francisco de Paula, Viver (Castelló). Reg localitzat.
  
- Comunitat d'usuaris d'aigua de regs La Acequia, Xilxes (Castelló). Connexió des de l'embassament i automatització.
  
- Comunitat de regants de Ademuz, Ademuz (València). Revestiment de séquies.
  
- Comunidad de Regantes del Molí d'Aielo, Aielo de Rugat (València). Diverses millores per al reg.
  
- Societat civil de regants Pozo de San Agustín, Aldaia (València). Reg localitzat.
  
- Canal de reg del Riu Túria, Alfafar (València). Diverses millores per al reg.
  
- Comunitat de regants Nuestra Señora de la Merced, Algar de Palancia (València). Reg localitzat.
  
- Comunitat de regants Pozo San Antonio, Algimia de Alfara (València). Reg localitzat.
  
- Comunitat de regants Sèquia Alèdua, Alginet (València). Reg localitzat.
  
- Comunitat de regants canal Xúquer'Túria, Nova Comunitat, preses VII-VIII, Alginet (València). Diverses millores per al reg.
  
- Cooperativa de reg Sant Josep d'Alginet. Cooperativa V., Alginet (València). Diverses millores per al reg.
  
- SAT Los Tollos número 3.071, Alzira (València). Reg localitzat.
  
- Comunitat de regants Vista Alegre, Alzira (València). Reg localitzat.
  
- Societat de reg la Sorteta, Barx (València). Reg localitzat.
  
- Comunitat de regants Bèlgida, Bèlgida (València). Diverses millores per al reg.
  
- Comunitat de regants Tros-Alt, Benimodo (València). Reg localitzat.
  
- Agrupació de regants Pou dels Rincons, Benisanó (València). Reg localitzat.
  
- SAT Pou de Llauradors, Carcaixent (València). Reg localitzat.
  
- SAT Pozo Alchup Blanch, Bétera (València). Reg localitzat.
  
- Comunitat de regants Acequia Madre, Catadau (València). Reg localitzat.
  
- Societat civil particular de reg El Realón, Catarroja (València). Reg localitzat.
  
- SAT Grupo de Colonización número 3.451, Chella (València). Reg localitzat.
  
- Comunitat de regants Aguas de Cheste-Chiva, Cheste (València). Diverses millores per al reg.
  
- Societat de regs Les Coves, Corbera (València). Reg localitzat.
  
- Societat civil Pozo Cruz de la Victoria, Faura (València). Reg localitzat.
  
- Comunitat de regants Acequia Mayor Extinguida Villa y Honor de Corbera, Fortaleny (València). Diverses millores per al reg.
  
- Sindicato Central de la Comunidad de Regantes Río Alcoy, Gandia (València). Reg localitzat.
  
- SAT Font del Torrut, Llaurí (València). Reg localitzat.
  
- SAT número 2.103, Pozo les Mallaes, Llíria (València). Diverses millores per al reg.
  
- Comunidad de Regantes de Llíria Acequia A-IV a A-VII, Llíria (València). Diverses millores per al reg.
  
- Comunidad de Regantes de Llombai, Llombai (València). Diverses millores per al reg.
  
- SAT número 6.253, Riego Localizado Garroferal, Llutxent (València). Diverses millores per al reg.
  
- Reial Séquia de Moncada, Moncada (València). Revestiment de séquies.
  
- Societat de regants Pozos la Alegría y el Garroferal, Moncada (València). Reg localitzat.
  
- Comunitat de regants Pozos de la Serretilla, Pedralba (València). Diverses millores per al reg.
  
- SAT número 749, Pozos del Palmeral, Pedralba (València). Reg localitzat.
  
- Comunitat de regants Canal Xúquer-Túria, sector 4, marge esquerre, Picassent (València). Reg localitzat.
  
- SAT Cristo de la Agonía, Potries (València). Diverses millores per al reg.
  
- Agrupació de regants Monte Picayo, Puçol (València). Automatització.
  
- Comunitat de regants Pozo Virgen de la Consolación del Puig, Rafelbunyol (València). Reg localitzat.
  
- Comunitat de regants La Vega de San Antonio, Requena (València). Reg localitzat.
  
- Sindicato de Riegos Azud de Lorca, Riba-roja del Túria (València). Reg localitzat.
  
- Agrupació d'agricultors La Prosperidad, Sagunt (València). Reg localitzat.
  
- Agrupació de regants El Ami, Sagunt (València). Reg localitzat.
  
- Séquia major de Sagunt, Sagunt (València). Revestiment de canal.
  
- Sindicato y Jurado de Riegos de Sagunto, Sagunt (València). Reg localitzat.
  
- Comunitat de regants Pou de les Mallaes, Torís (València). Diverses millores per al reg.
  
- Comunitat de regants Las Cuevas de Utiel, Utiel (València). Reg localitzat.
  
- Comunitat de regants Las Casas - Los Corrales de Utiel, Utiel (València). Reg localitzat.